המחיר שבו השותפים לפנינו שכרו היה 1200 וכשהגענו לחתום הוא קפץ פתאום ב-400 ש"ח "כי אלה המחירים שנהוגים היום". לא היתה שום סיבה מוצדקת לקפיצה במחיר. מעבר לזה היה ניסיון אדיב לטיפול בבעיות בדירה.
דירה אידיאלית לזוג. עברה לפני שנתיים שיפוץ קוסמטי (צבע, ריצפה, ברזים). המטבח ישן. הריהוט: סלון 1+2+3, שולחן קפה, שידה לטלויזיה, פינת אוכל+4 כיסאות, ארונית, מזגן רצפתי חזק (שידרוג משנה קודמת), מקרר גדול (עוד שידרוג), תנור אפייה משולב עם כיריים (גז), מיטה זוגית+מזרון, ארון קיר 6 דלתות, שולחן מחשב.
המיקום מאוד מרכזי במרחק של 2 דק' הליכה: רח' רבי עקיבא - מכולת, מאפיה וירקן, רח' יצחק אבינו- פיצוציה, אללוף ומרכז הנגב, 5 דק' הליכה ממרכז גילת. 8-10 דק' הליכה לאוניברסיטה (תלוי לאיזה שער). 3 דק' הליכה לתחנה של קו 7 מצד אחד וקו 12 מצד שני.
דורשת 12 צ'קים מראש וצ'ק ביטחון של 10,000 ש"ח.
דירה יפה ומושקעת, אידיאלית לזוג. מרחב הסלון והמטבח מחולק בצורה נוחה (לא במסדרון צר ומוזר). חסרון שאין מקלחון נורמלי כך שמים מציפים הכל סביבך במקלחת. מחיר לפני היה 1600 ועכשיו 1900!! בלי שום תוספת השקעה מצד בעלת הדירה. חסרה מכונת כביסה, מזגן בסלון (חמה מאוד בקיץ כי החלונות בינוניים) ומקלחון נורמאלי.
חדר מדרגות מוזנח קצת, שיח מציק בקומה ראשונה חוסם את הכניסה ולשכנה ששייכת לה הגינה זה לא מציק. אין ועד בית לצערי, שכנים נוחים וסביבה שקטה ופינתית. קרוב למרכז גילת, קצת חשוך ברחוב בלילה. סה"כ סביר לשכונה ד'.
בעלי דירה מאוד נחמדים ואחראים. מחזיקים כמה דירות כך שיש להם יכול לספק רהוט חסר בקלות. לא הייתי מוכן לשלם יותר מ1800 על הדירה בלי שיסדרו שם מקלחון ומזגן לסלון (ואז הייתי מתמחר אותה כ2000 - 2100). לא להתבייש כמה שילמו הדיירים לפניכם.
בדירה דוד חשמלי וכיריים חשמליים של השוכר (אין גז) בסלון יש מזנון גדול ויפה. שתי מיטות זוגיות חדשות (בחדרים) ושלושה מזגנים חדשים, שולחן אוכל ישן בפינת האוכל. לעיתים ריח לא טוב עולה מהמזווה (כנראה מבעיות בצנרת או משהו). מבחינת המיקום - רחוב שהולך ומתמלא בסטודנטים, 4 מכולות שתי מאפיות ושלושה ירקנים ברדיוס של 3 דקות הליכה. מטר מהרוזה, שני מטר מהמנגה, 7 דקות מהאוניברסיטה.
לא כל כך משקיע בדירה, מצד שני כבר 3 שנים לא מעלה את המחיר. חשוב לו שהצ'ק יכנס בזמן והטלפון לא יצלצל על תקלות.
תשלום ארבע פעמים בשנה, המחאת ביטחון של 5000 שקל מכל שותף.
דירה אידיאלית לזוג. עברה לפני שנתיים שיפוץ קוסמטי (צבע, ריצפה, ברזים). המטבח ישן, גם המקרר (גומיה סדוקה)והמזגן (שריד משנות ה-70). הריהוט: סלון 1+2+3, שולחן קפה, שידה לטלויזיה, פינת אוכל+4 כיסאות, ארונית, תנור אפייה משולב עם כיריים (גז), מיטה זוגית+מזרון, ארון קיר 6 דלתות, שולחן מחשב.
ריקי רכשה את הדירה לפני שנה כהשקעה (גרה במרכז), אישה הוגנת ונעימה אבל גם לא פראיירית.כשהיה צריך לטפל בדליפה בצנרת שנכנסת לדירה לא שאלה שאלות והחזירה את הכסף מהר. דורשת 12 צ'קים מראש וצ'ק ביטחון של 10,000 ש"ח.
הדירה גדולה ומרווחת, יש ריהוט מלא ויש חצר גדולה יחסית. הבניין ישן וכמוהו גם הצנרת ולכן הקיר באמבטיה קצת מתקלף למעלה אבל אין נזילות.
לדירה יש כניסה נפרדת מהחצר. השכנים סטודנטים (5 מתוך 6 דירות) מאוד נחמדים ולא מרעישים. אזור שקט ורחוק מספיק מכבישים ראשיים. במרחק 8 דקות הליכה מהשער של האוניברסיטה (מדדתי) וקרוב למרכז הנגב ואללוף.
זוג צעיר, סטודנטים לשעבר, מאוד נחמדים.
בתחילת השנה הם הבטיחו לשפץ את המטבח. בעל המקצוע עשה בעיות ונעלם להם אחרי שפירק את המטבח כך שנתקענו ללא מטבח מלא כמה שבועות. בעלי הדירה הציעו לפצות אותנו ולא לקחו מאיתנו שכר דירה לתקופה של חודש. לא היו כמעט בעיות בדירה לאחר מכן. בשנה הקרובה משאירים את שכר הדירה זהה.